《春日杂兴十五首 其一》
宋代·华镇

季冬岁云暮，玄冥肃寒威。浓云蔽白日，朔风戾天飞。

霜华昼不消，木冰粲琼枝。河汉凝以冱，松竹惨萎蕤。

豺虎有饥色，况乃狐兔微。朝阳汎春光，黄雀鸣华榱。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。